**Zápisnica**

**zo zasadnutia Obecného zastupiteľstva**

**v Kochanovciach konaného dňa 08.03.2019**

**Prítomní:** podľa prezenčnej listiny

**Program:** podľa pozvánky

**K bodu 1 – Otvorenie**

Rokovanie OZ otvorila a viedla starostka obce. Konštatovala, že na zastupiteľstve sú prítomní šiesti zo siedmich zvolených poslancov a OZ je spôsobilé rokovať a uznášať sa na uzneseniach. Za zapisovateľku bola určená Ing. Hnatová, za overovateľov zápisnice poslanec Benda a poslankyňa Perháčová.

Program zasadnutia uvedený v pozvánke bol schválený hlasmi všetkých prítomných poslancov.

**Hlasovanie o navrhovanom programe:**

**ZA:** Benda, Čerevka, Herpák, Ferjaková, Krídla, Perháčová

**Návrh bol schválený**

**K bodu 2 – Kontrola plnenia uznesení obecného zastupiteľstva**

Z predchádzajúcich zasadnutí vyplynula úloha spracovať návrh VZN o poskytovaní dotácií z rozpočtu obce. Hlavný kontrolór pripravil návrh VZN, ktorý bude prerokovaný po zverejnení na webovom sídle obce na najbližšom zasadnutí OZ. OZ zobralo hodnotenie plnenia uznesení na vedomie bez rozpravy.

**K bodu 3 – Interpelácie poslancov**

Poslanec Benda sa dotazoval, kedy budú ukončené práce Východoslovenskej distribučnej. Odpovedala starostka obce, že práce budú ukončené do konca marca.

**K bodu č. 4 – Informácia o výsledkoch kontroly**

Hlavný kontrolór uviedol, že postupne sa prechádza na systém predchádzania nedostatkov, a to tak, že starostka obce konzultuje pripravované kroky s hlavným kontrolórom za účelom dodržania zákonných ustanovení. Hlavný kontrolór by takto mal byť garantom zákonností prijímaných uznesení a pripravovaných finančných operácií aj úkonov právnej povahy ( napr. nakladanie s majetkom obce, postup pri obstarávaní tovarov, prác a služieb, a pod.).

Hlavný kontrolór zároveň informoval o výsledkoch kontroly výkazov za rok 2018, pričom konštatoval, že v hospodárení obce sú výrazne lepšie výsledky ako v predchádzajúcom roku.

**K bodu 5 – Krízový štáb obce a určenie jeho členov**

Krízový štáb obce Kochanovce bol zriadený prijatím uznesenia č. 2/2019 – OZ schvaľuje zriadenie krízového štábu a jeho členov – poslancov OZ: Benda, Čerevka, Herpák, Ferjaková, Krídla, Rusinková, Perháčová

**Hlasovanie za zriadenie krízového štábu obce:**

**ZA:** Benda, Čerevka, Herpák, Ferjaková, Krídla, Perháčová

**Návrh bo schválený**

Členom krízového štábu odovzdala starostka obce menovacie dekréty.

**K bodu 6 – návrh VZN o verejnom poriadku na území obce**

Návrh VZN o verejnom poriadku obce bol doplnený o pripomienku poslankyne Ferjakovej, aby sa výnimka z dodržiavania nočného kľudu uplatnila aj pri organizovaní akcií obecným úradom.

Hlasovanie za návrh VZN o verejnom poriadku na území obce doplnený o pripomienku

**ZA:** Benda, Čerevka, Herpák, Ferjaková, Krídla, Perháčová

**OZ schvaľuje VZN č. 1/2019 o verejnom poriadku na území obce Kochanovce uznesením č. 3/2019**

**K bodu 7 - Návrh smernice na tvorbu a čerpanie reprezentačného fondu starostky obce**

Poslanci mali možnosť sa s návrhom smernice oboznámiť a bez rozpravy bolo prijaté uznesenie č. 4/2019 o schválení smernice na tvorbu a čerpanie reprezentačného fondu starostky obce, s účinnosťou odo dňa podpisu uznesenia starostkou obce.

**Hlasovanie za schválenie návrhu smernice**

**ZA:** Benda, Čerevka, Herpák, Ferjaková, Krídla, Perháčová

**Návrh bola schválený**

**K bodu 8 - Návrh smernice o vnútornom systéme podávania, preverovania a evidovania**

V tomto bode bolo na návrh hlavného kontrolóra a bez rozpravy prijaté uznesenie č. 5/2019, ktorým OZ schvaľuje smernicu o vnútornom systéme podávania, preverovania a evidovania podnetov súvisiacich s oznamovaním protispoločenskej činnosti.

**Hlasovanie za schválenie smernice**

**ZA:** Benda, Čerevka, Herpák, Ferjaková, Krídla, Perháčová

**Návrh bola schválený**

**K bodu 9 – Rôzne**

Ing. Ferjaková navrhla poskytovať z rozpočtu obce príspevok pri narodení dieťaťa. Hlavný kontrolór odporučil spracovať podmienky pre poskytovanie tohto príspevku a odporučil vyplácať ho.

Ďalej starostka informovala poslancov o potrebe splácať istinu úveru, hlavný kontrolór sa vyjadril, že sa musí zabezpečiť dodržiavanie zákona o rozpočtových pravidlách územnej samosprávy. Starostka navrhla prerokovať túto záležitosť so zástupcami banky aj za účasti hlavného kontrolóra. O výsledku bude informovať OZ.

Starostka vyjadrila taktiež spokojnosť s angažovanosťou poslancov pri príprave a priebehu akcií organizovaných obcou.

**K bodu 10 – Záver**

Rokovanie OZ ukončila starostka obce o 19:30 hod. a poďakovala prítomných za účasť za zasadnutí.

V Kochanovciach, 08.03.2019

Zapísala: Ing. Martina Hnatová

Overovatelia zápisnice: Jozef Benda

 Zuzana Perháčová